Myanmadagi to‘qnashuvlar natijasida kamida 27 kishi halok bo‘ldi

Myanmaning g‘arbiy qismida joylashgan Rakxayn shtatida yangi to‘qnashuvlar natijasida kamida 27 kishi, shu jumladan ikki harbiy xizmatchi halok bo‘ldi, deya xabar bermoqda “TASS”.

12-noyabr, shanba kuni Rakxayn shtatida Myanma qurolli kuchlari pozitsiyasiga hujum uyushtirildi, shundan keyin hududni tozalash bo‘yicha javob operatsiyasi olib borildi. 60 kishidan iborat hujumkor guruh o‘qotar va sovuq qurollar bilan qurollangan edi. Ularning maqsadi va guruhning tarkibi ma’lum qilinmayapti.
Harbiy operatsiya natijasida 25 nafar hujum qilgan shaxs o‘ldirildi, shuningdek, ikki harbiy xizmatchi halok bo‘ldi. Hujum chog‘ida uchta mahalliy aholi punktida yuzdan ziyod uylar yoqib yuborildi.